**MÓDOSÍTÓ INDÍTVÁNY**

a Képviselő-testület 2018. április 26-i ülésének 3. napirendjéhez

**Tisztelt Képviselő-testület!**

A 2018. április 26-i ülésen 3. napirendi pontként szerepel a „Nagykovácsi Nagyközség Önkormányzat vagyonáról és vagyongazdálkodásának szabályairól szóló 35/2012.(XI.26.) önkormányzati rendelet felülvizsgálata és új rendelet megalkotása” című előterjesztés. A Pénzügyi és Településfejlesztési Bizottság a 39/2018.(IV.23.), 40/2018.(IV.23.) és 41/2018.(IV.23.) határozataival az alábbi módosító javaslatokat nyújtja be a rendelet-tervezethez:

**1.**

A rendelet-tervezet 13.§ (3) – (4) bekezdése az alábbiak szerint módosul:

**(6. A vagyon feletti rendelkezésre jogosultak**

**13. §)**

„(3) A Képviselő-testület az alábbi tulajdonosi jogok és kötelezettségek tulajdonosi joggyakorlására a Polgármestert hatalmazza fel:

a) a Képviselő-testület által szövegszerűen elfogadott szerződések aláírására;

b) a Képviselő-testület szerződéskötésről szóló döntése alapján, amennyiben a testület a szerződést nem szövegszerűen fogadta el, a testületi határozat keretei között a szerződés szövegének megállapítására, elfogadására, a szerződés aláírására;

c) az önkormányzati igények érvényesítése, az Önkormányzat jogvédelme érdekében közigazgatási, peres, vagy nem peres eljárás megindítására, jognyilatkozatok megtételére képviselő-testületi döntés alapján;

**d) közművezetékek elhelyezése céljára vezetékjogot, szolgalmi jogot vagy közérdekű használati jogot biztosító szerződések megkötésére, feltéve, hogy e jogok biztosítása nem eredményez változást vagy korlátozást az érintett ingatlanok településrendezési terv szerinti felhasználhatóságában;**

e) az Önkormányzat, mint jogosult javára vezeték-, szolgalmi és használati jogot biztosító szerződések megkötésére nettó **1.000.000,- Ft** értékhatárig;

f) az Önkormányzat beruházásai kapcsán tulajdonosi hozzájárulás megadására építési, vagy fennmaradási engedélyezési eljárásban és a kivitelezés során, építési engedélyezési és kapcsolódó hatósági eljárás kezdeményezésére;

g) az Önkormányzatot, mint tulajdonost megillető birtokvédelem igénybevételére, szolgalmi jogok érvényesítésére, Képviselő-testület által jóváhagyott megállapodáson alapuló szolgalmi jog létesítésére;

h) telekalakítási eljáráshoz, valamint közút, közterület területének településrendezési terv végrehajtása során történő rendezése miatt szükségessé váló döntések meghozatalára, adásvételi és csereszerződések megkötésére nettó 1.000.000,-Ft értékhatárig;

i) településrendezési tervben közút, vagy egyéb közterület rendeltetésű ingatlan tulajdonjogának ellenérték nélküli megszerzését tartalmazó szerződések megkötésére;

j) nettó 1.000.000,-Ft értékhatárt meg nem haladó ingó vagyon elidegenítése, megszerzése, illetve vagyoni értékű jog megszerzésére;

k) nettó 1.000.000,-Ft értékhatárt meg nem haladó ingatlan vagyon hasznosítására;

l) tulajdonosi hozzájárulás megadása a közszolgáltatók által kezdeményezett munkálatok elvégzéséhez;

m) a számviteli szabályok szerinti kisösszegű követelések törlése.

(4) A Polgármester a (3) bekezdésben meghatározott döntésekről **a Képviselő-testületet a soron következő ülésén tájékoztatja**.”

**2.**

A rendelet-tervezet 23.§ (6) bekezdése az alábbiak szerint módosul:

„(6) Az önkormányzati intézmény vezetője **a soron következő ülésén tájékoztatja a Képviselő-testületet** a (3) bekezdés a) pontjában kapott felhatalmazás alapján saját hatáskörben ingyenesen, vagy díj ellenében történt hasznosítási tevékenységéről.”

**3.**

A rendelet-tervezet 6. melléklet 2.1 pont b) alpontja az alábbiak szerint módosul:

**„b) a pályázat célját, jellegét,”**

**Indokolás**

A módosító javaslatok a rendelet-tervezet normaszövegének pontosítására, illetve a szövegismétlés megszüntetésére irányulnak.

A Bizottság indítványozza a Képviselő-testületnek, hogy fogadja el a módosító javaslatokat.

Nagykovácsi, 2018. április 24.

Tegzes Endre

elnök